**IZVJEŠĆE: COMENIUS – SUSRET U ĐURĐEVCU**

**UTORAK, 4. OŽUJKA 2014.**

U utorak, treći dan susreta Comeniusa u Đurđevcu, započeli smo s učeničkim prezetacijama o mjerenjima koja se mogu provesti na rijekama i o problemima koji se mogu pojaviti prilikom takvih mjerenja. Neka od tih mjerenja odnosila su se na izračun širine rijeke, brzine protoka itd. Svaka je zemlja napravila prekrasni kratki film ili prezentaciju u kojima su predstavili rješenja navedenih problema. Zatim smo imali pauzu tijekom koje smo uživali dok smo bili odjeveni u šarene kostime s maskama.

Nakon toga otišli smo do Brodića, malenog sela na obali rijeke Drave, gdje smo se skelom i zaputili do sredine rijeke. Izmjerili smo širinu, dubinu i brzinu protoka rijeke Drave. Bilo je poučno i zabavno.

Zatim smo posjetili etnografsku zbirku g. Karlovčana gdje smo vidjeli stare stvari koje su nekoć koristili naši predci. Naše je goste najviše zanimao nekadašnji način života.

Objedovali smo u Općinskom domu Brodić gdje smo jeli gulaš od divljači. Gosti su bili oduševljeni našom tradicionalnom kuhinjom. Nakon kraće pauze, vratili smo se u Đurđevac.

Novinari: Tomislav Luka Periša i Ana Smes